Trælandsfoss kraftverk

Trælandsfos kraftverk  er et  vannkraftverk i elven Kvina i Kvinesdal kommune i Agder.

Installert effekt er 10 MW og midlere årsproduksjon er på 32 GWh. Kraftverket er et elvekraftverk uten eget reguleringsmagasin.

Kraftverket eies av Trælandsfos AS som er eid av Orkla. 24. januar 2025 offentliggjorde Orkla at de vil selge kraftverket til Å Energi under forutsetning av godkjenning fra relevante konkurransemyndigheter og energidepartementet.

Det ble anlagt en tremassefabrikk her i 1910. Vannkraften drev da maskinene direkte, med remdrift.
I 1917 ble det første kraftverket startet. Det ble senere ombygd og utvidet flere ganger.
Tremassefabrikken ble flyttet til Lervika i 1961.
Fra 1963 og utover ble mye (70%) av nedbørsfeltet for Kvina overført til Siravassdraget.

Kraftverket er opprustet og modernisert i perioden 2010–2014. Det er nå 4 aggregater i 4 forskjellige bygg.
Stasjon 1: Dobbel francis 1961. 5,6 MW.
Stasjon 2: Dobbel francis, 1954. 1,7 MW.
Stasjon 4: Kaplan 2012, 1,1 MW. Nytt bygg som erstattet et eldre bygg og aggregat.
Stasjon 5: Kaplan 1995, 3,3 MW. Eget bygg stort sett under bakkenivå.

Stasjon 1, 2 og 4 har 21 meter fallhøyde. Stasjon 5 har eget inntak med 27 meter fallhøyde.

Referanser

Kilder

 NVE vannkraftdatabase
NVE: Søknad om konsesjon 2015

Se også
Scandic Energy francis Stasjon 1
Scandic Energy kaplan Stasjon 4

Kategori:Vannkraftverk i Agder
Kategori:Kraftverk i Kvinesdal
Kategori:Kvinavassdraget
Kategori:Kraftverk etablert i 1917
Kategori:Kraftverk etablert i 1954
Kategori:Kraftverk etablert i 1961
Kategori:Kraftverk etablert i 1995
Kategori:Kraftverk etablert i 2012
Kategori:Å Energi